google/wiki40b huggingface dataset:
David Nielsen

Karriere som spiller

Nielsen startet karrieren i Skagen på aldersbestemte lag. Angriperen har spilt en rekke aldersbestemte landskamper for Danmark.
U-16 3 kamper, 3 mål
U-17 21 kamper, 14 mål
U-19 18 kamper, 13 mål
U-21 4 kamper, 3 mål
Fra høsten 2006 til sommeren 2007 spilte Nielsen for Start. Etter dette gikk han til Odense Boldklub før han ble lånt ut til Strømsgodset for 2008-sesongen.

SK Brann

Den 26. januar 2009 ble det klart at Nielsen hadde signert en halvannet års kontrakt med Sportsklubben Brann. Branns spiss Demba-Nyrèn signerte for OB og Odense betalte et beløp som i  pressen ble hevdet å være mellom 7 og 8 millioner kroner. I avtalen lå også en overgang for David Nielsen. David Nielsen spilte med draktnummer 10 i Brann.
Under en hjemmekamp mot Stabæk den 22. mars 2009 kolliderte Nielsen med medspiller Karadas, og ble liggende blødende på banen. Episoden skapte litt kontrovers, da Nielsen ville tilbake på banen og Branns leger tillot dette, selv om dansken endte på sykehus etter kampen.

Utenomsportslig

På starten av 90-tallet var David Nielsen forsanger i rockbandet Concrete Puppet Frog, som senere ble til moi Caprice. Nielsen har i sine tidligere klubber vært innblandet i en del bråk. Han har blitt siktet av politiet for å ha slått ned Allan Gaarde i 2004, under en trening hvor de begge spilte sammen i Aalborg.
Høsten 2008 skapte han stor kontrovers med sin selvbiografi Sorte svin der han blant annet innrømmer at han med vilje forsøkte å tape en kamp mot FC København. Tap i den kampen ville føre til at FCK ble seriemestere og Nielsens klubb Aalborg ville sikres en plass i UEFA-cupen som følge av at de hadde tapt den danske cupfinalen for FCK samme sesong. David Nielsen var etter eget utsagn i pengeproblemer på denne tiden og en plass i UEFA-cupen ville gitt ham en bonus på 300 000 danske kroner. Disse innrømmelsene førte blant annet til at hans daværende klubb Odense ikke ønsket ham tilbake etter utlånet i Strømsgodset og Nielsens karriere var i fare.
Olafloen naturreservat

Olafloen naturreservat ligger i Tolga kommune i Hedmark. Naturreservatet ligger nord for Øvre Tallsjøen. Det har et areal på 1440 dekar. Området er vernet for å bevare et lite påvirket, sammensatt myrområde.
Boss Nigger

Om filmen

Boss Nigger har fått brukbar omtale hos filmkritikere i The New York Times og Time Out. Leonard Maltin gav den 2 av 4 stjerner.
Aspaas/Tørrissen-utredningen

Aspaas/Tørrissen-utredningen var den andre sakkyndige utredningen av Anders Behring Breivik under Breivik-saken.
Den 8. desember 2011 fremmet to bistandsadvokater krav om en ny psykiatrisk utredning.
Oslo tingrett valgte den 13. januar 2012 å oppnevne psykiater Agnar Aspaas og lege Terje Tørrissen som sakkyndige. Oppnevnelsen ble anket av forsvarerne, men anken ble forkastet av Borgarting lagmannsrett den 2. februar og av Høyesterett den 15. februar.
Etter begjæring fra de nye sakkyndige besluttet Oslo tingrett den 10. februar at Breivik skulle innlegges til observasjon fordi han ikke ville samarbeide med de nye sakkyndige. Breivik begrunnet sin motstand med at han mente 80% av innholdet i den første rapporten var feil. Etter at anken var avvist valgte Breivik likevel å samarbeide med de nye sakkyndige, dersom samtalene ble tatt opp på bånd. Den sakkyndige observasjonen startet 29. februar 2012. Observasjonsperioden foregikk ved en spesialbygget celle på 60 kvadratmeter inne på Ila fengsel med ansatte fra Dikemark sykehus til stede. Dette var første gang en observasjon etter straffeloven § 167 ble foretatt inne i et fengsel.
Den nye sakkyndigrapporten på 310 sider ble overlevert til Oslo tingrett den 10. april 2012 etter at observasjonsperioden ble avsluttet en uke før fristen. De sakkyndige uttalte at samarbeidet med Breivik hadde vært bra. Rapporten konkluderte med at Breivik ikke led av paranoid schizofreni, og at observanden ikke var «psykotisk, bevisstløs eller psykisk utviklingshemmet i høy grad på tiden for de påklagede handlinger.» Den erklærer at «observanden har ikke alvorlig psykisk lidelse med betydelig svekket evne til realistisk vurdering av sitt forhold til omverdenen, og han handlet ikke under en sterk bevissthetsforstyrrelse på tiden for de påklagede handlinger. Observanden er ikke lettere psykisk utviklingshemmet», og at «observanden var ikke psykotisk på tiden for undersøkelsene». Den konkluderte med at Breivik er strafferettslig tilregnelig, men lider av dyssosial personlighetsforstyrrelse og narsissistisk personlighetsforstyrrelse.

Kommentarer fra den rettsmedisinske kommisjon

Den 23. april ville ikke den rettsmedisinske kommisjonen godta denne andre rapporten, uten en tilleggserklæring. Den ønsket å utelukke at Breivik kan ha tilpasset forklaringene til de sakkyndige, ifølge fagdommer Arne Lyng. Kommisjonen savnet også opplysninger om barne- og ungdomsår, og utdypelse av diskrepansen mellom sosial funksjonsevne og følelsesmessige reaksjoner når Breivik konfronteres med sine handlinger.
Tilleggserklæringen ble levert kommisjonen 30. april. Den 21. mai svarte kommisjonen at erklæringen «ble tatt til etterretning», og at de sakkyndige ikke har svart tilfredsstillende på bemerkningen, ifølge kommisjonens leder Tarjei Rygnedstad. Kommisjonen underkjente ikke rapporten, men hadde tilleggsspørsmål om atferdsforstyrrelser i barne- og ungdomsår. Den krevde også en bedre begrunnelse for bruk av skjønn i vektlegging av SCID-I (psykose) og SCID-II (personlighetsforstyrrelser), som de ba Aspaas og Tørrissen besvare når de skal vitne mot slutten av rettssaken.
We're All Alone

«We' re All Alone» er en amerikansk sang med melodi og tekst av Boz Scaggs. Den ble introdusert på hans album Silk Degrees i 1976, men ble først utgitt på single for Columbia i mars 1977 – ett år etter utgivelsen av Silk Degrees.  A-siden på denne singlen «Lido Shuffle». Produsent var Joe Wissert.
I 1977 ble sangen en Top 10-hit for Rita Coolidge i USA og Storbritannia.

Tidlige versjoner

«We're All Alone» er en hjertelig ballade som avslutter Silk Degrees. Sangen tiltrakk seg oppmerksomhet kort etter albumets utgivelse i mars 1976.
Frankie Valli hadde en singleversjon som nådde nummer 78 i august 1976 og våren 1977 ble en versjon med Bruce Murray spilt på radio i Canada.
I et intervju med magasinet Creem i 1976 hevdet Scaggs at Michael Jackson hadde spilt inn versjoner av «We're All Alone» og en annen sang fra albumet Silk Degrees, «What Can I Say», men hvis det er sant, har disse sporene aldri blitt utgitt.
The Walker Brothers, én av Scaggs grunnleggende influenser, utgav «We're All Alone» på albumet Lines. Denne versjonen fikk en forsinket singleutgivelse og ble en moderat suksess i Nederland i 1977.

Rita Coolidges versjon

Coolidges versjon var med på albumet Anytime, Anywhere, som ble utgitt i mars 1976.
Coolidge erindrer: «Da jeg var hos A&M Records var det som en familie. Jeg besøkte Herb Alpert og Jerry Moss og det var en meget åpen, meddelsom gruppe mennesker. Em dag da jeg var på Jerry Moss' kontor, og han sa at Boz Scaggs' album Silk Degrees var i en million hjem og det var en sang på den som var perfekt for en kvinne til å synge. Han sa: Den kalles «We're All Alone» og fordi han ikke gjør den som en single, synes jeg du burde spille den inn»».
Selv om den første singlen fra Anytime, Anywhere i USA var «(Your Love Has Lifted Me) Highter and Higher», var «We're All Alone» den første singlen, hentet fra det albumet, i Storbritannia. I USA var «We're All Alone» den andre singlen fra «Anytime, Anywhere». Produsent var David Anderle.
Den var den andre singlen med Ccoolidge som ble seritfisert til gull for salg av én million eksmplarer i USA.
Coolidge spilte inn en ny versjon av «We're All Alone» som finnes på jazzutgivelsen And So Is Love fra 2005. Alysa Gardner i USA Today var av den mening at Coolidge «bringer en lengsel og kunnskap til hennes egen hit fra en svunnen tid... og beviser at gode tolkende sangere, lik fin vin, blir bedre med alderen».

Norsk versjon

Philip A. Kruse har skrevet en norsk tekst. Den norske tittelen er «Alene her».
Winterberg

Historie

Byens historie går tilbake til 1200, da landsmarskalk Arnold av Hochstaden opphøyet stedet til befestet by. I hansatiden (13. til 17. århundre) lå Winterberg i midten av ruten Köln – Kassel og Frankfurt – Soest. Innbyggerne levde av et karrig landbruk og av handel. I 1906 ble jernbanelinjen Bestwig – Winterberg – Frankenberg bygget, og stedet utviklet seg til det mest populære vintersportssted i Nordvest-Tyskland. Turisme er den viktigste næringen idag.

Severdigheter

Viktige severdigheter inkluderer St.-Jakobus kirke og gamlebyen med tallrike bindingsverkshus. Hoppbakken St. Georg-bakken (St.-Georg-Schanze) er også berømt.
I området ligger også et av de høyeste og mest kjente fjell i Sauerland, Kahler Asten. Den store elven Ruhr har også sin kilde i Winterberg-området.
Herbert Bayer

Æresbevisning

1975 tatt opp i «Hall of Fame» Art Directors Club.
Socotrabolbus

Utbredelse

Arten lever på Socotra.
FA-cupen 1886/87

FA-cupen 1886/87 var den sekstende sesongen av FA-cupen. 124 lag deltok, men fire lag spilte aldri en kamp. Aston Villa og West Bromwich Albion spilte finalen.
Boksing under Asialekene 2010

Boksing under Asialekene 2010. Boksing var en av flere sporter under de 16. Asialekene som ble arrangert i Guangzhou i Kina i perioden 16. til 26. november 2010. Det var 15. gang boksing var på programmet for Asialekene. Det  var ti vektklasser for menn og tre for kvinner, og det var første gangen boksing for kvinner var med i lekene. Kina ble beste nasjon med fem gullmedaljer foran India og Kasakhstan med to hver.
Wangiri

Wangiri (på japansk, ワン切り, «ett (ring) og kutt») er en form for telefonsvindel ved å lure motparten til å ringe tilbake til et dyrt betalingsnummer.
Opplegget fungere ved at det settes opp en automatisert oppringing til et stort antall telefonnummere, hvor oppkallet avsluttes etter ett ring for å etterlate et ubesvart anrop, alternativt i form av en SMS med oppfordring om å ta kontakt. De som ringer tilbake uten først å undersøke hvilket nummer det er snakk om, kommer typisk til et betalingsnummer hvor kostnadene ved oppringingen kan være høye.
Dåsettunet

Dåsettunet er et bygdetun i Flesberg, som omfatter tunet og husene omkring på den gamle gården Dåset, gnr. 35, bnr. 1. Sommerstid arrangeres «Dåsetsøndager», hvor det er oppvisninger i folkemusikk og folkedans og hvor lokale retter serveres. Veien til Dåsettunet er skiltet fra Flesberg sentrum ved kirken.

Historie

Man kjenner i liten grad til gårdens eldre historie, men gården ble trolig ryddet i vikingtiden. De eldste offisielle nedtegnelser er fra 1600-tallet. Lokalhistorikere tror eiendommen før dette kan ha tilhørt Prestegården, som tidligere hadde navnet Flesberg. Storfamilien på gården Flesberg benyttet Dåset som seter og utgangspunkt for sesongbetont setervirksomhet, jakt og fiske. Etter svartedauden (1347–1351) ble Dåset bortglemt og ingen på Prestegården gjorde krav på gården. Den ble i stedet underlagt gården Lande. I 1922 ble det slutt med fast husdyrhold.
Det som gjør stedet spesielt, er at så mange som 20 av de gamle bygningene er bevart i sitt opprinnelige miljø. Låven er fra 1500-tallet, mens de øvrige bygningene er fra 1600–1800-tallet. På det meste var det 23 bygninger på gården. Noen av husene ble flyttet til Lågdalsmuseet i Kongsberg. Dette gjelder en badstue, en låve og et kvernhus. De to sistnevnte ble flyttet tilbake i 1942.

Dåset blir bygdetun

På 1970-tallet begynte man å diskutere hvorvidt man skulle ha et bygdetun i Flesberg. I 1977 falt valget på Dåset, og kommunen fikk leieavtale på hus og tun. Avtalen går ut på at Flesberg kommune kan disponere gården mot at kommunen vedlikeholder bygningene. Etter dette har man fått utført mye restaurerings- og vedlikeholdsarbeid. Låven og badstuen blir flyttet tilbake til Dåset fra Lågdalsmuseet. Det er nå kun kvernhuset som står igjen på Lågdalsmuseet.
Neolucanus fuscus

Utseende

En stor (gjerne ca. 45 millimeter) og bred, blank, svart hjortebille, dekkvingene rødlige. Hannens kjever er forholdsvis lange, omtrent dobbelt så lange som hodet, slanke og krumme med en kam av fine tenner i spissen. Pronotum er avrundet, stort og bredt, noe innsnevret bakerst. Dekkvingene er nokså jevnbrede, litt innsunkne på sidene foran, vanligvis brunrøde med en litt diffus, kileformet svart tegning i midten. Beina er svarte. Hunnen ligner hannen bortsett fra at kjevene ikke er like forstørrede, kroppsformen er litt bredere. Det finnes også en helsvart form.

Utbredelse

Arten er utbredt i Vietnam og det sørlige Kina.
Bee Linux

Bee Linux er en tidligere Linuxdistribusjon fra Algerie som var basert på Fedora. Distribusjonen støttet fransk, engelsk, arabisk og amazigh, og hadde automatisk maskinvaredeteksjon og konfigurasjon (deriblant USB ADSL-modemer), avansert sikkerhetshåndtering, integrasjon av WINE, populære Google applikasjoner og grafikkdrivere for NVIDIA og ATI.
Distribusjonen benyttet skrivebordsmiljøet Xfce. Distribusjonen støttet datamaskinarkitekturen 32-biter i386.
Versjon 1.0.3 ble lansert 5. januar 2009.
Proutia rotunda

Utseende

Hannen er en liten til middelsstor (vingespenn 12-15 millimeter), slank, mørkbrun sekkspinner med forholdsvis smale, fjærformede antenner. Disse er litt over en tredjedel så lange som forvingene. Hele insektet er mørkbrunt, vingene nokså tynt skjellkledte. Hunnen er brunsvart, fet og larvelignende, 3,5-4,5 millimeter lang, med en tykk krans av snøhvit, ull-lignende hår (analull) rundt det bakerste kroppsleddet, bak dette stikker det ut et nokså kraftig, tre-leddet eggleggingsrør. Den bløte og tykke (eggfylte) kroppen holdes gjerne C-formet krummet. Antenner og fasettøyne er ganske reduserte, beina påfallende spinkle. Larven omgir seg med en 8-10 millimeter lang, rørformet, larvesekk som er kledt med lav- og bladbiter.

Levevis

Arten forekommer i ulike skogtyper. Larven lever mest av moser, lav og alger, men kan også ete døde insekter og blader fra busker og trær. Utviklingen er trolig vanligvis ettårig, men kan kanskje ta to år under mindre gunstige vilkår. Hannen flyr om natten i juni-juli.

Utbredelse

Den har en ganske begrenset utbredelse og er bare kjent fra Fennoskandia, Baltikum og Tyskland. Den er funnet i Dalarna i Sverige men foreløpig ikke i Norge.
Durbaniella clarki

Utseende

En liten (vingespenn 18-26 millimeter) sommerfugl med avrundede, litt smale vinger.
Oversiden er oransje med mørkbrune ytterkanter og en mørkbrun flekk ved forvingens forkant.

Levevis

Larvene lever av lav og blågrønnbakterier på steiner.
Denne arten lever på steinete steder i fjellet.

Utbredelse

Slekten er utbredt i Kapp-området i Sør-Afrika.
Giuseppe Favalli

Karriere

Brescia-fødte Favalli fikk sin debut i serie B, sesongen 1988/1989, en sesong som endte med opprykk for laget. Dermed ble det serie A-spill for unge Favalli. 
Men oppholdet på øverste nivå ble kortvarig for Cremonese og de måtte ta veien ned til serie B, etter kun en sesong. Cremonese fortsatte sitt heisprosjekt,
og de to følgende sesongene endte med nok et opprykk, og et påfølgende nedrykk. Den nå 20 år gamle Favalli hadde vært fast inventar på laget i tre sesonger, 
og var moden for nye oppgaver. Lazio ble klubben som snappet om backtalentet som kan bekle begge sidene i forsvarslinjen.

Lazio

Favallis karriere i hovedstadsklubben skulle vise seg å bli både langvarig og innholdsrik. I tillegg til at han fikk med seg 6 landskamper for Italia, rasket Lazio med seg en rekke pokaler i løpet av Favallis tid i klubben. Det første trofeet Favalli vant medLazio var Coppa Italia-trofeet i 1998, klubbens andre cup-gull noensinne, 40 år etter det første. Den påfølgende sesongen endte først med seier i den italienske supercupen og deretter med seier i cupvinnercupen, etter 2-1 seier mot Mallorca.
Sesongen 1999/2000 endte også med to titler for Favalli. Han fikk med seg sitt første seriemesterskap, i tillegg til at han vant cupen nok en gang. 
Favalli fikk også med seg et tredje cup-gull med Lazio i 2004,
 da som kaptein. Etter 12 suksessfylte år og over 400 kamper i Lazio, 
bestemte den angrepsvillige backen seg for å prøve noe nytt. Han bestemte seg for å ta turen til Milano og Inter.

Inter

Oppholdet i Inter varte i to sesonger, og begge sesongene endte med nye triumfer i den italienske cupen for Favalli. I tillegg fikk Favalli med seg et nytt seriemesterskap, da Inter sommeren 2006 ble tildelt seriegullet for 2005/2006 etter at både Juventus og Milan hadde blitt dømt i Calciopoli-saken. 
Favalli hadde sommeren 2006 fullført sin kontrakt med Inter, og stod fritt til å finne seg en ny klubb.

Milan

Milan ønsket at Favalli bli i Milano, og den rutinerte Favalli sa ja til Milans forslag, og skrev under på en toårskontrakt. Med venstrebacker som Marek Jankulovski og Serginho på plass fra før, betydde det at Milan med Favalli på plass hadde god bredde på venstrebackplassen.
Ulata

Utseende

Middelsstore, blanke oldenborrer med en avlang kroppsform. På farge kan de være brunlige eller mørkt metallisk fargede.

Utbredelse

Arten er utbredt i Argentina og Chile.
Galleri Empati

Galleri Empati er et kunstgalleri i Opphaug i Ørland kommune i Trøndelag. 
Galleriet, som ligger i landlige omgivelser, ble startet av maleren Harald Kirkbak i 1992, og har fra 1998 blitt drevet av Toril Grøtan Oksvold. Det har to utstillingsrom og foruten forskjellige utstillinger huser det også  faste utstillere som driver salg av blant annet billedkunst, grafikk, keramikk og glasskunst. 
Galleriet har årlig rundt syv utstillinger, som kan være separatutstillinger, kollektivutstillinger eller utstillinger fokusert rundt et bestemt tema. Det blir også holdt ambulerende utstillinger ved Ørland Bluesfestival og i samarbeid med Brekstad kulturfestival.
Sekspartsforhandlingene

Sekspartsforhandlingene er et diplomatisk forsøk på å løse sikkerhetsspørsmål som en følge av Nord-Koreas atom- og rakettprogram. Forhandlingene gjennomføres mellom seks parter: Kina, Sør-Korea, Nord-Korea, USA, Russland og Japan.
Samtalene kom i stand etter at Nord-Korea trakk seg fra Ikkespredningsavtalen i 2003.
Queen Mary

Fireburn

Den 1. oktober 1878 møtte St. Croix' plantasjearbejdere som sedvanlig opp i de to største byene Frederiksted og Christiansted til den årlige skiftedag. Slaveriet var blitt opphevet 30 år tidligere, men den frigjorte befolkningen ble underlagt et nytt arbeidsreglement, som skulle hjelpe plantasjeeierne med tap av eiendom. Skiftedagen ble derfor innført hvor arbeiderne ble tvunget til å binde seg til en plantasje for minst et år av gangen, fra 1. oktober til 1. oktober. Lønnen var lav og i årene frem mot oppstanden var barnedødeligheten stor. Demonstrasjonene begynte fredelig, men utviklet seg etterhvert til at hus, sukkermarker og lagerhaller på 50 plantasjer ble herjet og brent ned. Over halvdelen av Frederiksted gikk også med i flammene. 
Opprøret var blitt anført av fire kvinner, hvorav Queen Mary var den ene. Tilnavnet queen var en hedersbetegnelse for de maktfulle kvinnene på plantasjene, som sto for organiseringen av fester, brylluper og ritualer.

Til kvinnefengselet på Christianshavn

Myndighetene på Sankt Croix slo hardt ned på oppstanden, som endte med å koste omkring 100 arbeidere livet. 12 opprørere fikk dødsdom, mange ble idømt hardt arbeide mens Queen Mary og tre andre queens ble sendt til kvinnefengselet på Christianshavn i Danmark. Queen Mary hadde vært blant dem som brøt inn i husene og slo ting i stykker, og på plantasjen Punch hadde hun ropt at de som ville slukke ilden burde halshugges. Hun fikk livstidsdom for «Delagtighed i Plyndring og Ildspaasættelse under Opstanden paa St. Croix i 1878». Da hun ankom kvinnefengslet i 1882 medbrakte hun kun en ring og et par øreringer. Mary Thomas var her omkring 40 år gammel, hadde tre barn og var ugift. Hun var tidligere straffet for å ha mishandlet et av sine barn, en anklage som ofte ramte kvinner som ikke adlød ordre. I 1887 ble hun sammen med de andre opprørere sendt tilbake til Christiansted, hvor kvinnene utsto resten av livstidsdommene. Queen Mary døde i 1905.

Ettermæle

Selv om Danmarks største arbeideroppstand ikke er særlig kjent i Danmark, hedres Queen Mary og de andre queens på Jomfruøyene som kvinner som tok kampen opp mot den undertrykkende overmakt. Queen Mary er blitt en identitetsmarkør for befolkningen hovedsakelig viderelevert gjennom oral tradisjon, sang og fortellinger, da ingen av de fire ilddronninger har nedskrevet deres egen historie. Den tidligere Kongevejen på St. Croix ble i 1972 omdøpt til Qeen Mary Highway som en hyllest til Mary Thomas. Selve begivenheten The Fireburn markeres årlig i Frederiksted med marsj, opptredener og taler. 
31. mars 2018 ble en skulptur av kunstnerne Jeanette Ehlers og La Vaughn Belle forestillende Queen Mary oppstillet foran Vestindisk Pakhus i København, som det første egentlige minne om kolonitiden på Jomfruøyene. Det var her varene fra Vestindien kom inn til København.
Cannalonga

Historie

Landsbyen ble grunnlagt en gang mellom det 9. og 10. århundre e. Kr.. Den ble godt kjent i regionen rundt 1450 da tradisjonen med festivalen "Fiera di Santa Lucia" startet. Idag er festivalen bedre kjent som Fiera della Frecagnola.

Etymologi

Ifølge enkelte kommer navnet Cannalonga fra den store forekomsten av bambusstenger (italiensk: canne di bambù) i området. Andre hevder at det har sitt opphav i den gamle italienske måleenheten "canne".
Mafiaøya

Historie

Mafiaøyas  historie går tilbake til 700-tallet. Øya spilte en gang en betydelig rolle i den gamle handelen mellom folk i Det fjerne østen og Øst-Afrika. Den var et fast anløpsted for de arabiske handelsmennene med sine dhowskuter, og på den lille øya Chole Mjini i Chole Bay var det en gang en liten bebyggelse som var en av de viktigste handelsplasser som kontrollerte handelen fra sølvgruvene i Zimbabwe.
Midt på 1820-tallet ble byen Kua på Juani Island angrepet av  Sakalava-kannibaler fra Madagaskar som kom i  80 kanoer, de spiste mange av den lokale befolkningen og tok resten som slaver.
Etter en avtale i 1890 fikk Tyskland kontroll over Mafia og reiste bygninger som fremdeles er synlig på Chole. Tyskland betalte sultanen av Oman, Sayyid Ali bin Said al-Said fire millioner tyske gullmark for øya, såvel som deler av kysten (nåværende Tanzania).  I januar 1915 ble  Mafia tatt av britiske tropper som  base for luft- og sjøangrep på krysseren  «Königsberg».
Navnet «Mafia» stammer, enten fra arabisk morfiyeh som betyr gruppe eller arkipel, eller fra swahili mahali pa afya, som kan oversettes med «et helsebringende bosted».
I 1995 fikk Mafia finansiell bistand fra WWF for å skape et marint natursenter i stedet for å gjøre øya til et turistmål.